
ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης εκατόν σαράντα (140) στρεμμάτων 
στη θέση Τούρλα κοινότητας Σταυρού Νομού θεσ/νίκης. ... 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση μεταφοράς συντελεστή δόμησης ρυμοτομουμένου ακινήτου 
που βρίσκεται εντός του ρυμοτομικού σχεδίου δήμου Χαλανδρίου 
(Ν. Αττικής) και ταυτόχρονης πραγματοποίησης μέρους αυτής. ·2 

~ " · Τ - 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. ΓΑ 3053 (1) 

Κήρυξη αναδασωτέας έκτασης εκατόν σαράντα (140) στρεμμάτων στη 
θέση Τούρλα κοινότητας Σταυρού Νομού θεσ/νίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις του Ν. 3200/55 «περί διοικητικής αποκέντρωσης 
όπως τροποποιήθηκε και συμπληρώθηκε μεταγενέστερα με το Ν.Δ. 
532/70». 


2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των Δασών κ.λπ.» 
και ειδικότερα: α) του άρθρου 41 παρ. 1, β) του άρθρου 38 παρ. 1. 

4. Τις διαταγές του Υπουργείου Γεωργίας: α) 160417/8.7.80, β) 
182447/3049/24.9.80, γ) 154659/24.5.1982. 

5. Την αριθ. 1601/13.9.91 πρόταση του δασαρχείου Σταυρού με 
την οποία προτείνεται η κήρυξη της έκτασης που αναφέρεται στο θέμα 
ως αναδασωτέας. 

6. Τη σύμφωνη γνώμη της Δ/νης Δασών, αποφασίζουμε: 

Κηρύσσουμε αναδασωτέα με σκοπό τη διατήρηση του δάσους που 

καταστράφηκε από πυρκαΐά την 8.9.91 για να αποκλειστεί η διάθεση 
για άλλο σκοπό τη δημόσια δασική έκταση εμβαδού εκατό σαράντα 
(140) στρεμ. που βρίσκεται στη θέση Τούρλα κοινότητας Σταυρού και 
προσδιορίζεται από τα στοιχεία ΑΒΓΔΕΖΗΘΙΚ και έχει όρια: 

Ανατολικά: Δημόσιο δρόμο Σταυρού - Ολυμπιάδας 

Δυτικά: Δημόσια δασική έκταση 

Βόρεια: Αγροτικό δρόμο και Δημ. Δασική έκταση 

Νότια: Δημόσια Δασική έκταση όπως φαίνεται στο συνημμένο διά¬ 
γραμμα που αποτελεί αναπόσταστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Θεσσαλονίκη, 25 Σεπτεμβρίου 1991 

Ο Νομάρχης κ.α.α. 

ΝΙΚ. ΠΑΡΙΤΣΗΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 2 ) 

Έγκριση μεταφοράς συντελεστή δόμησης ρυμοτομουμένου ακινήτου 
που βρίσκεται εντός του ρυμοτομικού σχεδίου δήμου Χα¬ 
λανδρίου (Ν. Αττικής) και ταυτόχρονης πραγματοποίησης μέρους 
αυτής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1975, περί καθορισμού 
ανωτάτου ορίου συντελεστού δομήσεως κ.λπ. (Α' 58). 

2. Τις διατάξεις του Π. Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (Α' 133) όπως τροποποιήθηκε με το από 19.8.1987 
Π.Δ/γμα (Δ' 592). 

3. Τις διατάξεις του Π. Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά τον Ν. 880/1979» (Α 134) 
όπως τροποποιήθηκε με το υπ’ αριθ. 367/1987 Π. Δ/γμα (Α' 163). 

4. Τις διατάξεις των άρθρων 2, 3 και 7 του Ν. 1032/1980 «Περί 
συστάσεως Υπουργείου Χωροταξίας Οικισμού και Περιβάλλοντος» (Α' 

57). 

5. Τις διατάξεις της παρ. 1 (εδ. ιδ) του άρθρου 23 του Ν. 1558/195 
«Κυβέρνηση και Κυβερνητικά Όργανα» (Α’ 137). 

6. Την 33300/1990 πράξη συναίνεσης ενώπιον του συμβολαιογρά¬ 
φου Αθηνών Πέτρου Σταυροπούλου του Απόστολου Μπελόκα ενεργού- 
ντος οις πληρεξουσίου και για λογαριασμό της Άννας Καλαμίτση απο¬ 
κλειστικής κυρίας του περιγραφομένου στο άρθρο 1 βαρυνομένου ακινή¬ 
του. 

7. Την από 24.10.1990 (αριθ. πρωτ. 72270/1990) αίτηση του 
Μπελόκα Αποστόλου. 

8. Τις 209/1990 και 128/1991 γνωμοδοτήσεις του Κεντρικού 
Συμβουλίου Χωροταξίας Οικισμού και Περιβάλλοντος. 

9. Τις 71746/1.10.1990 και 29487/9.5.1991 αποφάσεις του 
Υπουργού Περιβάλλοντος Χωροταξίας και Δημοσίων Έργων για προέ¬ 
γκριση των σχετικών τεχνικών μελετών, με πρόταση του Υπουργού Πε¬ 
ριβάλλοντος, Χωροταξίας και Δημοσίων Έργων, αποφασίζουμε: 

Άρθρο 1 

1. Εγκρίνεται η μεταφορά του συντελεστή δόμησης του ρυμοτομου¬ 
μένου με το από 17.1.1979 Π. Δ/γμα (Δ’ 114) ακινήτου (βαρυνομέ¬ 
νου), που βρίσκεται εντός του ρυμοτομικού σχεδίου Δήμου Χαλανδρίου 
(Ν. Αττικής) και ειδικότερα επί της οδού Ολύμπου, του οποίου την απο¬ 
κλειστική κυριότητα έχει η παραπάνω συναινούσα στη μεταφορά του συ¬ 
ντελεστή δόμησης Άννα Καλαμίτση, όπως το βαρυνόμενο ακίνητο φαί¬ 
νεται με στοιχεία Α, Β, Γ, Δ, Ε, Ζ, Η, Θ, I, Κ, Λ, Μ, Ν, Ξ, Ο, Π, Α στο 
σχετικό πρωτότυπο διάγραμμα σε κλίμακα 1:200 που θεωρήθηκε από 
τον Προϊστάμενο της Διεύθυνσης Τοπογραφικών Εφαρμογών με την 
87738/1991 πράξη του και που αντίτυπό του σε φωτοσμίκρυνση δη¬ 
μοσιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς του συντελεστή δόμησης είναι τα εξής: 

α. Εμβαδόν οικοπέδου: 819,50 τ.μ. 
β. Ποσοστό κάλυψης: 40% 

γ. Συντελεστής δόμησης της περιοχής βάσει του οποίου πραγματο¬ 


ποιείται η μεταφορά: 0,8732 

δ. Δομήσιμη επιφάνεια που αντιστοιχεί σ’ αυτό: 

819,50 τ.μ. X 0,8732 - 715,59 τ.μ. 

ε. Μεταφερόμενη δομήσιμη επιφάνεια: 715, 59 τ.μ. εκ των οποίων 
327,80 από ισόγειο και 387,79 τ.μ. από ορόφους. 

Άρθρο 2 

1. Εγκρίνεται η πραγματοποίηση μέρους του κατά το προηγούμενο 
άρθρο μεταφερομένου συντελεστή δόμησης και δη κατά 283,43 τ.μ. 
από το περιγραφόμενο σ’ αυτό βαρυνόμενο (ρυμοτομούμενο) ακίνητο σε 
άλλο ακίνητο (ωφελούμενο) που βρίσκεται εντός του ρυμοτομικού σχε¬ 
δίου δήμου Χαλανδρίου (Ν. Αττικής) και ειδικότερα επί της οδού Ολύ¬ 
μπου, φερόμενο ως ιδιοκτησία Αποστόλου Μπελόκα, όπως το ωφελού¬ 
μενο ακίνητο φαίνεται με στοιχεία Α, Β, Γ, Δ, Ε, Ζ, Α στο σχετικό πρω¬ 
τότυπο διάγραμμα σε κλίμακα 1:200 που θεωρήθηκε από τον Προϊστά¬ 
μενο της Διεύθυνσης Τοπογραφικών Εφαρμογών με την 87738/1991 
πράξη του και που αντίτυπό του σε φωτοσμίκρυνση δημοσιεύεται με το 
παρόν διάταγμα. 

2. Τα ειδικότερα στοιχεία πραγματοποίησης της μεταφοράς του συ¬ 
ντελεστή δόμησης είναι τα εξής: 

Συνολική δομήσιμη επιφάνεια η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπόμενης βάσει των ισχυόντων στην 
περιοχή όρων δόμησης 303,28 τ.μ. που αντιστοιχεί σε 283,43 τ.μ. που 
βαρυνομένου ακινήτου. 

3. Τα ειδικότερα στοιχεία του ωφελούμενου ακινήτου μετά τη μετα¬ 
φορά είναι τα εξής: 

α. Εμβαδόν οικοπέδου: 1.414,28 τ.μ. 

β. Ποσοστό κάλυψης: 40% 

γ. Συντελεστής δόμησης: 1,099 

δ. Μέγιστο επιτρεπόμενο ύψος του ανεγερθησομένου κτιρίου: δέκα 
οκτώ (18) μέτρα. 

ε. Το κτρίριο πρέπει να ανεγερθεί εντός του ωφελούμενου ακινήτου 
σύμφωνα με το διάγραμμα κάλυψης σε κλίμακα 1:100, που θεωρήθηκε 
από τον Προϊστάμενο της Διεύθυνσης Τοπογραφικών Εφαρμογών με 
την 87738/1991 πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα. 

Άρθρο 3 

Εγκρίνεται η χορήγηση τίτλου μεταφοράς συντελεστή δόμησης στο 
όνομα της Άννας Καλαμίτση για το υπολειπόμενο και μη χρησιμοποιη- 
θέν εμβαδόν 44,37 τ.μ. από ισόγειο (327,80 τ.μ. - 283,43 τ.μ.) και 
εμβαδόν 387,79 τ.μ. από ορόφους. 

Άρθρο 4 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 30 Σεπτεμβρίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

. ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΟΝ 

ΑΧΙΛΛΕΑΣ ΚΑΡΑΜΑΝΛΗΣ 

